NB. Skribenten som kaster den første steinen, er selv ikke ren. Langtifra. Han har flydd over hele verden og var så ofte i New York at han ble ”litt lei New York”.

1. Å fly er en eliteaktivitet. Kun omtrent fem prosent av jordens befolkning flyr eller har flydd (kilde: Beyond Flying (2014), tallet er trolig steget siden den gang). Men er det én ting nordmenn er gode på, så er det å forlate landet med fly. En kollega skriver fornøyd på Facebook at han tok seks flighter på fire dager. For dette får han tomler opp.Tre venner legger ut bilder etter New York-maraton. De flyr over et verdenshav for å løpe 42 km, og jeg trykker LIKER.En klimakyndig venn spør om venner på Facebook har tips til ”et kult hotell i New Orleans? Og spist bra kreolsk?” 33 kommentarer av folk som kan New Orleans bra nok til å svare. En kollega spør om barnevennlige steder i Florida, de vil ikke til Thailand nå. Flere LIKER og svarer. En bekjent skriver på Facebook at hun har flydd Johannesburg – Istanbul – Oslo – London, men er endelig fremme i New York. Puh! Mange LIKER dette. Listen fortsetter, og fylles på daglig. Jeg bidrar selv, og har gitt mange slike LIKES.